Die wetenskap en die Genesisverslag — Wagtoring AANLYN BIBLIOTEEK
lc bl. 24-28
Wat sê Genesis?
’n Sorgvuldige ondersoek van die Genesisverslag openbaar dat gebeure wat gedurende een “dag” begin het, tot in een of meer van die volgende “dae” voortgeduur het. Byvoorbeeld, voordat die eerste “dag” van die skepping begin het, kon lig van die reeds bestaande son om die een of ander rede, moontlik weens digte wolke, nie die aarde se oppervlak bereik nie (Job 38:9). Gedurende die eerste “dag” het hierdie versperring begin opklaar en kon gedempte lig die atmosfeer binnedring.*
Die Bybel se bewoording laat ruimte vir die moontlikheid dat sommige belangrike gebeurtenisse gedurende elke “dag”, of skeppingstydperk, geleidelik eerder as oombliklik plaasgevind het en dat sommige daarvan selfs tot in die volgende skeppingsdae voortgeduur het.*
Weens hulle filosofiese opvattings verwerp baie wetenskaplikes die Bybel se verklaring dat God alle dinge geskep het. Dit is egter interessant dat Moses in die ou Bybelboek Genesis geskryf het dat die heelal ’n begin gehad het en dat lewe geleidelik, progressief, oor etlike tydperke verskyn het. Hoe kon Moses ongeveer 3 500 jaar gelede sulke wetenskaplik akkurate inligting verkry het? Daar is een logiese verklaring. Die Een met die krag en wysheid om die hemel en die aarde te skep, kon beslis hierdie gevorderde kennis vir Moses gegee het. Dit gee gewig aan die Bybel se verklaring dat dit “deur God geïnspireer” is.*—2 Timoteus 3:16.
In die beskrywing van wat op die eerste “dag” gebeur het, is die Hebreeuse woord wat vir lig gebruik word, ’oor, lig in ’n algemene sin; maar in verband met die vierde “dag” word die woord ma·’oorʹ gebruik, wat na die bron van lig verwys.
Gedurende die sesde skeppingsdag het God byvoorbeeld beveel dat mense ‘baie moet word en die aarde moet vul’ (Genesis 1:28, 31). Maar hierdie gebeurtenis het nie eens begin plaasvind voor die volgende “dag” nie.—Genesis 2:2
Vir meer inligting, kyk na die kort video Hoe kan ons seker wees dat die Bybel betroubaar is?, beskikbaar op jw.org/af.